ESSO เด้งแรง 7% โบรกฯชี้เทคนิคขาขึ้น ลุ้นทดสอบแนวต้าน 11.60 บ.
ESSO เด้งแรง 7% คาดนลท.ซื้อเก็งกำไรหลังเป็นขาลงนาน โบรกฯชี้เทคนิคขาขึ้น ลุ้นทดสอบแนวต้าน 11.60 บ. ล่าสุด ณ เวลา 15.18 น. อยู่ที่ 11.10 บาท บวก 0.70 บาทหรือ 6.73% สูงสุดที่ 11.30 บาท ต่ำสุดที่ 10.70 บาท ด้วยมูลค่าซื้อขาย 212.48 ล้านบาท
7 ม.ค. 2562

ผู้สื่อข่าวรายงานว่า ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ล่าสุด ณ เวลา 15.18 น. อยู่ที่ 11.10 บาท บวก 0.70 บาทหรือ 6.73% สูงสุดที่ 11.30 บาท ต่ำสุดที่ 10.70 บาท ด้วยมูลค่าซื้อขาย 212.48 ล้านบาท ทั้งนี้ราคาหุ้น EESSO ปรับตัวขึ้นหลังเป็นขาลงมานาน

ด้าน บล.เอเอสแอล ระบุในบทวิเคราะห์ว่า ESSO แท่งเทียนปรับตัวขึ้นแรง เปิด Gap ทะลุแนวต้าน10.70 พร้อมสัญญาณทางเทคนิค Slow stoc. และ RSI ที่แกว่งตัวขึ้นจากภาวะ Oversold ช่วยยืนยันภาวะการกลับตัวจากขาลง ขณะที่ปริมาณซื้อขายก็เพิ่มขึ้นเป็นแนวโน้มบวกต่อราคา
โดยประเมินแนวรับ 10.80 / 10.50 บาท แนวต้าน  11.60 / 12.20 บาท Cut loss  &lt; 10.50 บาท